Ebyemizannyo
Bapulofeesono ba Uganda
David Obua;
Hearts omuzannyira David Onua yawuttudde Celtic ggoolo 2-1 ku semi ya FA Cup y’e Scotland n’eyitamu okwesogga fayinolo. Obua teyazannye.
Andy Mwesigwa;
Andy Mwesigwa yateebye emu ku ggoolo kw’ezo ennya ttiimu ye eya Ordabasy ze yakubye Zhetysu mu kikopo kya Kazakhstan. Kati eri mu kifo kyakusatu n’obubonero 11.
Ibrahim Sekaggya;
Salburg omuzannyira Ibrahim Sekaggya yeeyongedde okwenywereza ku ntikko ya liigi ye Austria oluvanyuma lw’okulemagana ne ttiimu ya Stum Graz ggoolo 2-2. Salburg ekulembedde n’obubonero 50 mu mipiira 30.
Eugene Sseppuya;
Borac Cacak omuzannyira Eugene Sseppuya yakubiddwa Sloboda Sevojno ggoolo 2-1.Borac eddiridde mu liigi y’e Serbia.
Dennis Onyango;
Mamelodi Sundowns eya Dennis Onyango yawutudde Black Leopards omuzannyira Posnet Omony ggoolo 2-1 mu liigi y’e South Afrika.
Martin Mutumba;
Ttiimu ya Martin Mutumba eya AIK yakubye Syrianska ggoolo 1-0. AIK eri mu kifo kyakubiri mu liigi y’e Sweden. Mutumba teyazannye.
Hassan Wassswa;
Kayseri omuzannyira Hassan Wassswa yawangudde Goztepe ggoolo 4-2. Kayseri eri mu kifo kyamunaana mu liigi y’ekibinja ekyokubiri e Turkey. Hassan Wasswa yaguzannyeko eddakiika 15 ng’avudde ku katebe.
Moses Oloya;
Oloya yateebye ggoolo ye eyookubiri mu Sai Gon nga bakuba Hai Phong ggoolo 3-2 mu liigi y’e Vietnam. Moses Oloya ne Godfrey Kizito baaguzannye 90.
Brian Umony;
Binh Duong eya Brian Umony yawanguddwa Ha Noi ku ggoolo 4-1. Umony yaguzannye eddakiika 90.
Mudde Musa;
Sofapaka omuzannyira Musa Mudde yakubiddwa Gor Mahia ggoolo 1-0 mu liigi ya Kenya.
Mike Mutyaba;
Ttiimu ya Mike Mutyaba eya AL Merreikh yakubiddwa AL Hilal Omudurman ggoolo 1-0 mu liigi ya Sudan.
Dan Wagaluka;
APR omuzannyira Dan Wagaluka yakubye La Jeunesse ggoolo 3-0. APR eri mu kifo kyakusatu mu liigi y’e Rwanda.
Emma Okwi ;
Simba fc eya Emma Okwi yawangudde Ruvu Shooting ggoolo 1-0. Simba y’ekulembedde liigi y’e Tanzania.
lug_Latn run_Latn twi_Latn lug_Latn lug_Latn lug_Latn taq_Latn lug_Latn zho_Hans lug_Latn swh_Latn lug_Latn lua_Latn lug_Latn kab_Latn lug_Latn cym_Latn lug_Latn eng_Latn bug_Latn lug_Latn lug_Latn kin_Latn hau_Latn zsm_Latn lug_Latn tuk_Latn swh_Latn